Útgerðin kallar eftir stöðugleika og sterkara gengi Einar K. Guðfinsson , sjávarútvegsráðherra , sagði á aðalfundi Samtaka fiskvinnslustöðva í dag , að hagsmunir íslensks sjávarútvegs liggi í því að gengi krónunnar verði sterkara en nú og ró skapist í fjármálaumhverfinu . „ Hagsmunir íslensks sjávarútvegs liggja þess vegna í því að gengi krónunnar verði sterkara en nú og ró skapist í fjármálaumhverfinu sem hefur svo mikil áhrif á stöðu mála í efnahagslífinu hér á landi . Svona veikt gengi er því fremur ógn en tækifæri , " sagði Einar . Hann sagði að ofursterka krónan hafi veri hið versta fótakefli fyrir sjávarútveginn í fyrra . „ Núna kallar sjávarútvegurinn eins og annað atvinnulíf eftir stöðugleika og sterkara gengi . " Fram kom í ræðu Einars , að þrátt fyrir mikinn samdrátt í þorskafla á síðasta fiskveiðiári verði verðmæti útflutts þorsks heldur meira á síðastliðnu fiskveiðiári en árið á undan . Ástæður þessa séu tvenns konar . Annars vegar hafi verð á þorski hækkað á erlendum mörkuðum og hins vegar gengislækkunin .